Diari Oficial de la Generalitat Valenciana


Sumari del DOGV 5294, del 04-07-2006 (2006/7874)

DECRET 94/2006, de 30 de juny, del Consell, pel qual es modifica el Reglament Orgànic i Funcional de la Conselleria de Cultura, Educació i Esport.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/06/30/94/dof/vci/html**

### Dades del document

Número de DOGV
:   5294

Data del DOGV
:   04-07-2006

Secció del DOGV
:   I. DISPOSICIONS GENERALS

Número del document
:   2006/7874


Data del document
:   30-06-2006

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * Conselleria Cultura, Educació i Esport
    * administració regional
    * reglament intern
    * legislació

DECRET 94/2006, de 30 de juny, del Consell, pel qual es modifica el Reglament Orgànic i Funcional de la Conselleria de Cultura, Educació i Esport. [2006/7874]  
Pel Decret 183/2004, d'1 d'octubre, del Consell, es va aprovar el Reglament Orgànic i Funcional de la Conselleria de Cultura, Educació i Esport, posteriorment modificat parcialment pel Decret 274/2004, de 10 de desembre.  
L'experiència en la gestió en matèria cultural i la distribució de competències entre les diferents direccions generals aconsellen implantar una nova organització d'estes per a un millor funcionament i més àgil.  
Per tot això, i d'acord amb els articles 35.f) i 70 de la Llei de Govern Valencià, a proposta del conseller de Cultura, Educació i Esport i prèvia deliberació del Consell, en la reunió del dia 30 de juny de 2006,  
DECRETE  
Article 1  
Es dóna una nova redacció a l'article 2 del Decret 183/2004, d'1 d'octubre, del Consell, que va aprovar el Reglament Orgànic i Funcional de la Conselleria de Cultura, Educació i Esport, amb l'enunciat següent:  
.Article 2. Òrgans superiors i centres directius  
Davall l'autoritat del conseller, la Conselleria de Cultura, Educació i Esport està integrada pels següents òrgans superiors i centres directius:  
. Secretaria Autonòmica d'Educació.  
. Secretaria Autonòmica de Cultura i Política Lingüística.  
. Secretaria Autonòmica d'Esport.  
. Subsecretaria.  
. Direcció General d'Ensenyament.  
. Direcció General de Personal Docent.  
. Direcció General del Llibre i Biblioteques.  
. Direcció General de Patrimoni Cultural Valencià i Museus.  
. Direcció General de l'Esport.  
. Direcció General de Règim Econòmic.  
. Direcció General d'Arxius i Innovació Tecnològica..  
Article 2  
La secció 2a del capítol II del títol II queda íntegrament redactada de la manera següent:  
.Secció 2ª  
De la Secretaria Autonòmica de Cultura i Política Lingüística  
Article 13. Secretaria Autonòmica de Cultura i Política Lingüística   
1. La Secretaria Autonòmica de Cultura i Política Lingüística és l'òrgan superior de la Conselleria de Cultura, Educació i Esport a què correspon, davall la superior direcció del conseller, la proposta i execució de la política cultural relativa a teatre, música, cine, exposicions, museus, arts plàstiques, disseny, llibre, biblioteques, política lingüística i patrimoni cultural valencià.   
2. La Secretaria Autonòmica de Cultura i Política Lingüística dirigirà i coordinarà els següents centres directius:   
2.1. Direcció General del Llibre i Biblioteques.   
2.2. Direcció General de Patrimoni Cultural Valencià i Museus.   
3. Depenen directament de la Secretaria Autonòmica de Cultura i Política Lingüística les unitats següents:  
3.1. Àrea d'Arts Plàstiques, a què correspondrà la direcció i coordinació de les funcions previstes en l'article següent relatives a les arts plàstiques i disseny.  
3.2. Àrea de Promoció Cultural, a què correspondrà la direcció i coordinació de les funcions previstes en l'article següent relatives a la promoció cultural.   
3.3. Àrea de Suport Tècnic i Coordinació, a què correspondrà l'assessorament administratiu, la coordinació i canalització de la informació de la Secretaria Autonòmica, i la direcció i coordinació de les funcions previstes en l'article següent relatives a la música, les arts escèniques, la cinematografia i la creació audiovisual.   
3.4. Àrea de Política Lingüística, a què correspondrà la direcció i coordinació de les funcions previstes en l'article següent relatives a la política lingüística.  
Article 14. Funcions   
La Secretaria Autonòmica de Cultura i Política Lingüística exercirà les funcions previstes en l'article 74 de la Llei de Govern Valencià i, en particular, les següents:   
1. Promoure, difondre, protegir i fomentar la música, les arts escèniques, les arts plàstiques, el disseny, la cinematografia i la creació audiovisual.   
2. Promoure, difondre, protegir i fomentar els museus de la Comunitat Valenciana.  
3. Promoure i difondre nacionalment i internacionalment la política cultural valenciana, així com els seus creadors i artistes, en les matèries de la seua competència.   
4. Fomentar la col·laboració cultural amb altres entitats públiques i privades, nacionals, estrangeres i internacionals, per a la realització de projectes culturals conjunts.   
5. Coordinar les col·leccions d'arts plàstiques existents en els espais expositius de la Comunitat Valenciana i impulsar programes de col·laboració amb la xarxa de sales d'altres institucions.   
6. Promoure exposicions d'obres d'autors valencians, tant a la Comunitat Valenciana com fora.   
7. Formar un fons de documentació bibliogràfica referit a la historiografia artística a la Comunitat Valenciana.   
8. Difondre i divulgar els fons públics i privats d'arts plàstiques, per mitjà d'exposicions temporals, en coordinació i amb l'assessorament dels titulars o directors dels museus o col·leccions.   
9. Promoure, normalitzar i fomentar l'ús del valencià en col·laboració amb l'Acadèmia Valenciana de la Llengua.   
10. Realitzar i fomentar estudis sobre la situació social del valencià.  
11. Organitzar i coordinar cursos i activitats per a l'extensió dels coneixements del valencià, amb especial atenció al personal de les administracions públiques.   
12. Assessorar les institucions i els particulars en tot el que es referix a l'ús del valencià, tenint en compte la normativa lingüística de l'Acadèmia Valenciana de la Llengua.   
13. Assessorar els ciutadans en l'exercici dels seus drets lingüístics en relació amb el valencià.   
14. Dirigir la Junta Qualificadora de Coneixements de Valencià, organitzar la realització de les proves corresponents i gestionar l'expedició dels certificats oficials administratius de coneixements de valencià.   
15. Impulsar l'actuació de la Comissió Interdepartamental per a l'Aplicació de l'Ús del Valencià.   
16. Promoure l'establiment de convenis de col·laboració amb altres administracions públiques, ens autònoms, empreses i associacions privades, per a l'aplicació i foment de l'ús del valencià.   
17. Impulsar la relació amb associacions i col·lectius culturals i socioculturals per al foment, promoció i extensió de manifestacions culturals, especialment de qualsevol aspecte relacionat amb la cultura valenciana.  
18. Recolzar i fomentar els programes culturals en aules de la tercera edat.  
19. Planificar i gestionar programes d'inversions d'ajudes en infraestructures culturals i dur a terme l'assessorament tècnic d'altres administracions i entitats en estes matèries.  
20. Elaborar i gestionar el Mapa d'Infraestructures Culturals de la Comunitat Valenciana.  
21. Proposar les convocatòries d'ajudes i subvencions en l'àmbit de les funcions previstes en este article.   
22. Tramitar, proposar i executar els actes de gestió econòmica i administrativa que li corresponguen, dins de l'àmbit funcional previst en este article, i d'acord amb les disposicions i instruccions dictades pels òrgans competents.  
23. Elaborar i proposar disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.   
24. Qualsevol altra que li atribuïsquen les disposicions vigents o li encomane el conseller.  
Article 15. Direcció General del Llibre i Biblioteques   
La Direcció General del Llibre i Biblioteques exercirà les funcions previstes en l'article 76 de la Llei de Govern Valencià i, en particular, les següents:   
1. La regulació, protecció, coordinació, ajuda i, si és el cas, gestió de biblioteques i hemeroteques, dins de l'àmbit competencial del departament.   
2. La gestió, proposta i, si és el cas, exercici de les atribucions que corresponen al departament en matèria del llibre, excepte les assignades a l'administració educativa en matèria de llibres de text.   
3. L'exercici de les funcions que tinga atribuïdes el departament en matèria de depòsit legal d'obres impreses i propietat intel·lectual.   
4. La promoció i ajuda a la creació literària, a l'activitat editorial valenciana i a totes les manifestacions de caràcter anàleg que es realitzen en l'àmbit de la Comunitat Valenciana.   
5. L'estudi, enriquiment, conservació i restauració del patrimoni bibliogràfic i documental de la Comunitat Valenciana, així com l'exercici de les facultats per a la seua vigilància i tutela, inclòs el règim sancionador, d'acord amb el que preveu l'ordenament jurídic.   
6. La proposta de convocatòria d'ajudes i subvencions en matèria del llibre i biblioteques, així com la gestió d'estes.   
7. La tramitació, proposta i, en general, execució d'actes de gestió econòmica i administrativa que li corresponguen dins de l'àmbit funcional del centre directiu i d'acord amb les disposicions i instruccions dictades pels òrgans competents.   
8. L'elaboració i proposta de disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.   
9. Qualsevol altra que li atribuïsquen les disposicions vigents o li encomanen els titulars de la Conselleria o de la secretaria autonòmica de què depén.   
Article 16. Unitat dependent de la Direcció General del Llibre i Biblioteques  
De la Direcció General del Llibre i Biblioteques depén l'Àrea de Coordinació del Llibre i Biblioteques, a la qual li correspondrà la direcció i coordinació de les funcions relatives al llibre i a les biblioteques.   
Article 17. Direcció General de Patrimoni Cultural Valencià i Museus  
La Direcció General de Patrimoni Cultural Valencià i Museus exercirà les funcions previstes en l'article 76 de la Llei de Govern Valencià i, en particular, les següents:   
1. La protecció, difusió, enriquiment, estudi i investigació, conservació i restauració dels béns integrants del patrimoni cultural valencià, tant moble com immoble i immaterial, així com la promoció, planificació i difusió del seu coneixement i la incorporació d'estos a usos actius, respectuosos i adequats a la seua naturalesa, sense perjuí de les funcions atribuïdes als ens públics adscrits a la Conselleria.  
2. La formalització, gestió i inspecció dels llibres de registre de transaccions de béns mobles integrants del patrimoni cultural valencià, obligatoris per a antiquaris i comerciants de tals béns.   
3. La redacció de projectes en el camp de la restauració, la direcció de les intervencions, i qualsevol altra actuació tècnica la competència de la qual corresponga a la Direcció General, o les que se li encomane en relació amb el seu àmbit funcional.   
4. L'exercici de les facultats de vigilància i tutela legal del patrimoni cultural valencià, inclòs el règim sancionador, d'acord amb el que preveu l'ordenament jurídic.   
5. L'elaboració i posada al dia de l'Inventari General del Patrimoni Cultural Valencià.   
6. L'elaboració, supervisió i manteniment del sistema valencià d'inventaris de patrimoni cultural.   
7. La coordinació amb altres administracions públiques i òrgans de la Generalitat en actuacions urbanístiques, mediambientals, arqueològiques i, en general, sobre el medi cultural, en l'àmbit de les funcions establides en este article.   
8. La proposta de creació i regulació de museus i altres centres de depòsit cultural.   
9. La gestió dels museus dins de l'àmbit del departament.   
10. El foment de la difusió didàctica de les col·leccions dels museus, d'acord amb les iniciatives i propostes de les direccions d'aquells, així com la coordinació dels tallers i programes didàctics per a escolars.  
11. La proposta de convocatòria d'ajudes i subvencions en l'àmbit de la seua competència.   
12. La tramitació, proposta i, en general, execució dels actes de gestió econòmica i administrativa que li corresponguen, dins de l'àmbit funcional del centre directiu i d'acord amb les disposicions i instruccions dictades pels òrgans competents.   
13. L'elaboració i proposta de disposicions sobre matèries del seu àmbit funcional, així com dictar resolucions, circulars i instruccions en assumptes de la seua competència.  
14. Qualsevol altra que li atribuïsquen les disposicions vigents o li encomanen els titulars de la Conselleria o de la secretaria autonòmica de què depén.   
Article 18. Unitat dependent de la Direcció General de Patrimoni Cultural Valencià i Museus  
De la Direcció General de Patrimoni Cultural Valencià i Museus depén l'Àrea de Patrimoni Cultural i Museus, a la qual li correspondrà la direcció i coordinació de les funcions previstes en l'article anterior relatives al patrimoni cultural valencià..  
Article 3  
Es modifica la disposició addicional segona de la forma següent:  
.Segona  
La Secretaria Tècnica Administrativa del Consell Escolar Valencià depén orgànicament de la Secretaria Autonòmica d'Educació de la Conselleria de Cultura, Educació i Esport, sense perjuí de la seua dependència funcional de la presidència de tal consell..  
Article 4  
Es modifica la disposició addicional quinta en el sentit següent:  
.Quinta  
Queden adscrits a la Secretaria Autonòmica de Cultura i Política Lingüística, articulant-se a través de la Direcció General de Patrimoni Cultural Valencià i Museus, el Museu de Belles Arts de València, el Comissionat Especial per al Museu del Segle XIX (Centre del Carme), el Museu de la Valltorta, el Museu Arqueològic de Sagunt i l'Institut Valencià de Conservació i Restauració de Béns Culturals..  
Article 5  
Se suprimix la disposició addicional sexta.   
DISPOSICIONS FINALS  
Primera  
Es faculta el conseller de Cultura, Educació i Esport per a dictar les disposicions que requerisquen l'execució i desplegament d'este decret.  
Segona  
El present decret entrarà en vigor l'endemà de la seua publicació en el Diari Oficial de la Generalitat.  
València, 30 de juny de 2006  
El president de la Generalitat,  
FRANCISCO CAMPS ORTIZ  
El conseller de Cultura, Educació i Esport,  
ALEJANDRO FONT DE MORA TURÓN


Còpia Permalink ELI